b'\n_START_ARTICLE_\nUSS Miantonomoh (BM-5)\n_START_SECTION_\nPalvelus\n_START_PARAGRAPH_\nSeuraavan vuoden alus risteili Yhdysvaltain it\xc3\xa4rannikolla New Yorkin ja Charlestonin v\xc3\xa4lill\xc3\xa4. Loppuvuodesta 1892 alus makasi ankkurissa New Yorkissa, mutta 1892-1895 alus avusti laivaston maalitoimintaa ja Massachusettsin ja Rhode Islandin naval militiaa. Alus poistettiin palveluksesta 20. marraskuuta 1895 Philadelphiassa._NEWLINE_USS Mainen tuhouduttua 15. helmikuuta 1898 Havannan satamassa alus palautettiin palvelukseen 10. maaliskuuta p\xc3\xa4\xc3\xa4llikk\xc3\xb6n\xc3\xa4\xc3\xa4n Mortimer L. Johnson. Espanjan ja Yhdysvaltain kiristynyt poliittinen tilanne johti 21. huhtikuuta sodanjulstukseen ja seuraavana p\xc3\xa4iv\xc3\xa4n\xc3\xa4 presidentti William McKinley m\xc3\xa4\xc3\xa4r\xc3\xa4si kontra-amiraali William T. Sampsonin sulkemaan Kuuban pohjoisrannikon satamat.'